Tällä viikolla uutisissa: Kiitospäivä Amerikassa.
Tutkimme, miten kiitospäivän vietto alkoi lähes 400 vuotta sitten.
Kiitämme Jumalan hyvyyttä epätodennäköisimmissä paikoissa.
CHRISTIAN WORLD NEWS Kiitospäivä
Amerikassa vietetään kiitospäivää.
Tervetuloa uutisten erikoisjakson pariin!
George Thomas on palannut terveenä ja hyvinvoivana Länsi-Afrikasta.
Siitä lisää myöhemmin.
Kiittämisen perinne alkoi tuhansia vuosia sitten.
Kolmannessa Mooseksen kirjassa mainitaan kiitosuhrit.
Psalmit ovat täynnä kiitoslauluja: "Käykää hänen portteihinsa kiittäen, -
hänen esikartanoihinsa ylistystä veisaten" (Ps. 100:4.)
Kiitospäivänä muistellaan mennyttä vuotta kiitollisena.
Mennyt vuosi on ollut levoton.
Voimme silti kiittää Jumalaa Hänen työstään kaaoksenkin keskellä.
Aloitetaan ensimmäisestä kiitospäivästä.
Englannin kirkkoa vastustavien separatistien ryhmä -
pakeni vainoja 19.9.1620.
Kolmen kuukauden uuvuttavan matkan jälkeen -
he rantautuivat Amerikkaan nykyisen Massachusettsin alueelle.
Paul Strand tutustui heidän ensimmäiseen kotiinsa.
Plimoth-plantaasilla lähellä tapahtumapaikkoja -
elävöittäjät kuvaavat elinvoimaista Plymouthin uudisasukaskylää.
Heidän uskonsa näkyy uudelleen elävöidyssä jumalanpalveluksessa.
Hengelläs taluta ylistykses ja valittujes menestyksen tähden.
Selviytyminen Uudessa maailmassa oli vaatinut ihmeen toisensa jälkeen.
Ankara talvi vuonna 1620 tappoi pyhiinvaeltajista puolet.
Jumalan johdatus oli silti ilmeinen.
He löysivät Plymouthin kiven yläpuolelta paikan, -
joka sopi heidän tarpeisiinsa täysin.
Läheisestä joesta sai käyttövettä ja kalaa.
Viereinen kukkula oli oiva paikka kanuunalle, jolla torjuttiin viholliset.
Koska Mayflower-laivalle ei mahtunut auroja, -
tarvittiin valmiiksi raivattu pelto.
Intiaanit olivat hylänneet 120 aarin pellon.
Heitä lähestyi tuntematon intiaani: "Päivää! Onko olutta?"
Hän vei heidät tapaamaan intiaanisoturi Squantoa, -
Wampanoag-päällikkö Massasoitin suojattia.
Squanto oli viety orjaksi Britanniaan, mutta hän karkasi.
Hän puhui englantia ja opetti pyhiinvaeltajia kasvattamaan maissia.
Vehnä, ruis ja ohra eivät menestyneet hietamaassa. Maissi menestyi.
Squanto näytti, miten käyttää kalaa lannoitteena pellolle.
Jumala piti heistä huolta Squanton kautta.
Seuraavana syksynä he halusivat kiittää Jumalaa runsaasta sadosta.
He kutsuivat myös Massasoitin perheineen.
Massasoit toi aterialle 99 soturia.
Uudisasukkaat ja intiaanit juhlivat kolmen päivän ajan.
Pyhiinvaeltajat eivät unohtaneet nälänhätää.
Kuvernööri Bradford laittoi jokaisen lautaselle viisi maissinjyvää -
ja pyysi jokaista sanomaan viisi asiaa, joista he olivat kiitollisia.
Pidämme sitä ensimmäisenä kiitospäivänä.
Kansakunnasta iso osa kiittää joka kiitospäivä Jumalaa, -
joka johdatti urheita pyhiinvaeltajia koettelemusten läpi.
Paul Strand, Plymouth, Massachusetts.
Bradfordin kehotuksen hengessä näytämme viisi juttua vuodesta 2014.
Ne saavat kiittämään Isää Hänen hyvyydestään kaikesta huolimatta.
Seuraavaksi: Lähi-itä kuohuu.
Jumalan valo loisti kaiken kaaoksenkin keskellä.
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
Jokaisen lapsen sisällä -
on sankari, johtaja, -
ystävä muille, -
joku, joka auttaa, -
joka toimii oikein, -
joka unelmoi tulevaisuudestaan.
He tarvitsevat apuamme.
Mitä teen?
Mitä sanon?
Miltä pitäisi tuntua?
Superkirja opettaa lapsille moraalisia ja hengellisiä totuuksia -
lapsille tuttujen tilanteiden avulla sekä Jumalan Sanaa.
Liity Superkirja-kerhoon. Saat uusia jaksoja, sitä mukaa kun ne ilmestyvät.
Paketissa on kaksi DVD-levyä annettavaksi toisille.
Lähetämme levyt 25 dollarin lahjoitusta vastaan.
HYVÄÄ KIITOSPÄIVÄÄ! TOIVOO CHRISTIAN WORLD NEWS
Kiitospäivän erikoisjakso jatkuu.
Muistelemme vuoden merkittävimpien uutisjuttujen kautta, -
miten Jumala oli läsnä hävityksenkin keskellä.
Lähi-idässä on ollut konflikteja aikojen alusta asti.
Tämä vuosi oli erityisen levoton.
ISIS hallitsi uutisointia.
Se julistautui heinäkuussa maailmanlaajuiseksi kalifikunnaksi, -
jonka tarkoituksena on tuhota muut hallintomuodot ja uskonnot.
Se eteni Irakissa ja Syyriassa -
ja tuhosi muinaisia aarteita, kuten Joonan haudan, -
ja murhasi tai ajoi pois kaikki tielle sattuneet.
Jesidit, Ninivessä asuva muinainen uskonnollinen ja etninen kansa, -
pakeni ISISiä Kurdistaniin.
Gary Lane vieraili elokuussa Pohjois-Irakissa.
182 000 jesidiä on paennut kurdikaupunkeihin -
hylättyihin toimistorakennuksiin.
Takanani näkyvät Turkin vuoret. Rajalle on vain muutama kilometri.
Monet tänne Zakhoon tulleet jesidit haluaisivat jatkaa Turkkiin, -
koska he sanovat, etteivät he enää voi asua muslimiarabien kanssa.
"Shamo" oli loukussa Sinjarin vuorilla kahdeksan päivän ajan.
Hän kääntyi kristityksi hiljattain.
Shamo sanoo nähneensä, miten terroristit tappoivat 170 jesidimiestä -
ja veivät vaimot ja tyttäret myytäväksi tai seksiorjuuteen.
Hän ei halua olla missään tekemisissä islamin kanssa -
ISISin sekä ystävinään pitämiensä muslimien julmuuksien takia.
Kristittyjen ystävällisyys ja anteliai- suus vetivät hänet kristinuskoon.
Voin sanoa yhden asian islamin ja kristinuskon erosta.
Ne ovat yhtä kaukana toisistaan kuin maa ja taivas.
Ihailemme kristittyjen käyttäytymistä.
Heissä on jotakin tosi humaania.
Arabimuslimeihin pettyneet jesidit turvaavat kurdien ja kristittyjen apuun.
Osoitamme, ettei teitä ole hylätty.
Monet jesidit kuolivat Sinjarin vuorilla veden puutteeseen.
Päätimme toimittaa jesideille vesi- säiliöitä, jotta he saavat juomavettä.
CBN vei kahdeksan vesisäiliöitä kahdeksan nykyisen säiliön lisäksi -
keskeneräisissä toimistorakennuk- sissa elävälle 4 000 pakolaiselle.
Kuulimme, että tarvitsette huopia.
Huovat ovat lahja jesideille -
Amerikan kristityiltä. Ihmiset ajatte- levat teitä ja rukoilevat puolestanne.
Shamo on kiitollinen. Hän pyytää jatkamaan avustusta ja rukoilua.
Rukoilkaa, että jesidit tulevat Kristuksen luo niin kuin minä.
Elämät muuttuvat, kun CBN-kumppanit -
vievät huopia ja juomavettä sekä elävää vettä ikuisuutta varten.
Teemme tämän Jeesuksen nimessä.
Tein jutun kesällä, kun lämpötila hipoi 50 celsiusastetta.
Nyt talvi lähestyy. Öisin lämpötila voi painua pakkasen puolelle.
Sadattuhannet kotinsa menettäneet tarvitsevat lämpimiä vaatteita, -
takkeja ja huopia.
Kristilliset avustusjärjestöt seuraavat Raamatun käskyä -
ja ruokkivat ja vaatettavat köyhiä.
He osoittavat Kristuksen rakkautta ja tarjoavat hengellistä apua.
Monet tulevatkin Kristuksen luo, kuten Shamo, joka aikoo evankelistaksi.
Israelia ja juutalaisia vastaan on hyökkäilty tuhansien vuosien ajan.
Tämä vuosi oli erityisen rauhaton.
Hamas-terroristijärjestö ampui satoja raketteja Gazasta Israeliin.
Israelin puolustusvoimat vastasi Operaatio Suojakalliolla.
Konflikti vaati 66 israelilaissotilaan ja viiden israelilaissiviilin hengen.
Palestiinalaisia kuoli yli 2 000.
Heistä suurin osa oli siviilejä, joita Hamas käytti ihmiskilpinä.
Vaikka sitä oli joskus vaikea huomata, Jumala oli läsnä ja osoitti rakkauttaan.
Chris Mitchell jatkaa.
Amerikkalaiset palomiehet vastasivat -
Israelin vapaaehtoisen pelastustoimen EVP:n kutsuun kriisin keskellä -
ja riensivät auttamaan israelilaisia palomiehiä.
Vapaaehtoiset sammuttavat raketin- sirpaleiden sytyttämiä pensaspaloja.
Tämä kenttä on lähellä Gazan rajaa.
Vapaaehtoisia tulee kaikkialta USA:sta.
Olen aina rakastanut Israelia ja israelilaisia. Halusin tulla auttamaan.
Me palomiehet olemme veljiä keskenämme.
Kuulin, että Israelissa palolaitokset ovat alimiehitettyjä ja kiireisiä.
Vastaanotto oli lämmin.
Kunnioitamme toisiamme molemminpuolisesti.
Olo on kotoisa. Toveruus on yksi syy, miksi tulla.
Palomiesten side ylittää kielen, kulttuurin ja rajat.
He tekevät kaikkea, mitä mekin. Kukaan ei saa erityiskohtelua.
He ovat osa tiimiä, aivan kuin he olisivat aina olleet täällä
He ovat aina valmiina toimimaan.
Menemme sinne, missä he ovat kiireisimpiä ja ylikuormitettuja.
Tällä hetkellä meitä tarvitaan eniten Gazan rajalla.
EVP auttaa kattavasti etsintä- ja pelastustehtävissä -
ja yhteiskunnallisissa tehtävissä.
Israelilaiset ovat syvästi kiitollisia apuun tulevista vapaaehtoisista.
Vapaaehtoiset jättävät perheensä ja työpaikkansa -
alle vuorokauden varoitusajalla.
He jättävät kaiken ja lentävät tuhansia kilometrejä paikkaan, -
jota tulitetaan. He vaarantavat henkensä, -
koska he uskovat johonkin. Arvostan sitä.
EVP:ssä on amerikkalaisia, -
israelilaisia, juutalaisia ja kristittyjä vapaaehtoisia.
Kaiken ydin on saumaton yhteys, seisominen rinta rinnan.
Kuvasimme jutun Hamasin ja Israelin sodan keskellä.
Palomiehet asettavat itsensä vapaaehtoisesti alttiiksi vaaralle, -
jota aiheuttavat raketit ja Hamas-terroristien tunnelit.
Monet Hamasin kaltaiset ryhmät ja ihmiset haluaisivat tuhota Israelin.
Olen kiitollinen palomiesten kaltaisista ihmisistä, -
jotka puolustavat juutalaisia Israelissa juuri tällaisena aikana.
Tulossa: Jumala toimii myrskyn keskellä.
Myrsky oli Filippiinien historian pahin.
Hei! Onko tämä päällä?
Lapset, rakastatteko pelejä -
ja uusien juttujen löytämistä?
Miten on?
Lasten uusi ilmainen Superkirja-raamattusovellus -
sisältää pelejä, videoita, vastauksia kysymyksiin ja muuta kivaa.
Ilmaisen sovelluksen voi ladata iTunesista ja Google Playstä.
Uutisten kotisivuilta voi seurata ajantasaisia uutisia -
missä ja milloin tahansa.
Ei tarvitse odottaa uutisia.
Uutisten katsominen on helppoa.
Katson vain kiinnostavat jutut.
Etsin reportaasin ja katson sen saman tien.
Uutisten lähde ― CBNnews.com
Hei! Olen Terry Meeuwsen.
Tiesitkö, että maailmassa on yli 148 miljoonaa orpoa?
Sain oppia orpojen ahdingosta kolmelta pieneltä tytöltä.
Vietin mieheni kanssa kuukauden ukrainalaisessa orpokodissa, -
kun adoptoimme kolme sisarta kahdeksan vuotta sitten.
Näin omakohtaisesti yksinäisyyden, -
hylkäämisen tuskan ja rakkaudenkaipuun.
Kokemus muutti minut iäksi, -
ja sen pohjalta syntyi Orvon lupaus -työ.
Autamme orpoja ja syrjäytymis- vaarassa olevia lapsia yli 50 maassa.
Olemme antaneet tuhansille kodin ja koulutuksen.
Tule sinäkin perheeksi orpolapsille.
Soita ruudun numeroon, koska joka lapsi ansaitsee onnellisen elämän.
HYVÄÄ KIITOSPÄIVÄÄ! TOIVOO CHRISTIAN WORLD NEWS
Kiitospäivän erikoisjakso jatkuu.
Kiitämme Jumalaa Hänen läsnäolostaan vaikeana vuonna.
Aasiassa vuosi 2014 alkoi jälleenrakennuksella.
Taifuuni Haiyan riepotteli Kaakkois-Aasiaa, -
etenkin Filippiinejä, 8.11.2013.
Lähes 8 000 filippiiniläistä kuoli tai katosi. Neljä miljoonaa menetti kodin.
Kuten Lucille Talusan raportoi, Jumala toimi myrskynkin keskellä.
On vaikea arvioida, miten paljon lapset kärsivät taifuuni Haiyanista, -
joka tappoi heidän rakkaitaan ja tuhosi koteja ja kouluja.
CBN-katastrofiapu järjesti sielunhoitoa esittämällä Superkirja-jaksoja -
taifuunin ravistelemissa kylissä.
Kylä on ollut ilman sähköä jo yli kuukauden.
Superkirja-näytös on herkkua lapsille ja heidän vanhemmilleen.
He saavat viihdettä ja Jumalan Sanaa, -
joka antaa toivoa ja opettaa elämänarvoja.
Olimme matkalla kotiin. Lapset näkivät kuvaruudun.
He halusivat jäädä katsomaan. Tulemme tänne joka ilta, -
koska lapset haluavat nähdä "papa-Jeesuksen".
Olen kiitollinen Superkirjalle, koska lapset eivät enää ole peloissaan.
Minäkin olen löytänyt taas toivon.
Sadat kokoontuvat katsomaan raamattuanimaatiota joka ilta.
Itken ilosta, kun näen, että lapset ovat onnellisia.
Minun kävi heitä sääliksi. He kärsivät myrskyn takia.
Kiitos, että autatte lapsiamme. Se koskettaa minua kovin.
Superkirjan tunnuslaulu sopii heidän tilanteeseensa hyvin.
Siinä lauletaan: "Auta aloittamaan alusta. Annan elämäsi Sinulle."
Kerron ystävilleni, mitä olen oppinut Superkirjasta.
Pitää olla ystävällinen, antelias ja kuuliainen vanhemmille.
Laulussa sanotaan, että Jumalan avulla voimme aloittaa alusta -
ja jälleenrakentaa elämämme.
Haiyanin jättämien haavojen paraneminen kestää vuosia.
Superkirja-näytöksiin osallistuneiden poikien ja tyttöjen sydämiin -
jää aina yksi onnellinen muisto.
Olin ihmeissäni nähdessäni, miten monet tulivat katsomaan Superkirjaa.
Oli upeaa kuulla, kun lapset ja aikuiset lauloivat -
Superkirjan tunnuslaulua ja pelastussanomaa.
Superkirja on tavoittanut yli 30 000 ihmistä, joille Haiyan aiheutti trauman.
Se on tuonut parantumista ja toivoa kokonaisille yhteisöille.
Kiitän siitä Jumalaa.
Mieleeni tulee Vanhan testamentin kertomus Jaakobin pojasta Joosefista.
Veljet myivät hänet orjaksi.
Hän kuitenkin päätyi Egyptin hallitsijaksi nälänhädän aikaan.
Ruokaa hakemaan tulleet veljet pelkäsivät hänen tappavan heidät.
Joosef sanoi kuitenkin: "Te tosin hankitsitte minua vastaan pahaa, -
mutta Jumala on kääntänyt sen hyväksi, että hän saisi aikaan sen, -
mikä nyt on tapahtunut, ja pitäisi hengissä paljon kansaa." 1. Ms. 50:20
Voimme tragedian keskellä tarttua Joosefin sanoihin ja tietää, -
että Jumala muuttaa yhä pahan hyväksi.
Haiyanin tuhon keskellä tuhannet kuulivat evankeliumin ensikertaa.
Nappaan sen! Heippa!
Elämä on kiireistä, mutta olen löytänyt hyvän auttamistavan.
Muutan maailmaa kotoa käsin.
Vien lääkäreitä ja lääkintätarvikkeita hädänalaisille.
Kaivan kaivoja, jotta ihmiset saisivat puhdasta juomavettä.
Tukeni ansiosta evankeliumia julistetaan yli sadassa maassa.
Vien katastrofien uhreille ruokaa, hätäaputarvikkeita ja toivoa.
CBN ja minä autamme ihmisiä joka päivä.
Olen tehnyt vaivattoman sopimuksen toistuvasta veloituksesta.
Tiedän, että lahjoitukseni menee sille, joka sitä eniten tarvitsee.
Liity CBN-kumppanuusohjelmaan ja tee toistuvan veloituksen sopimus.
Voit tehdä paljon hyvää kotonasi.
Me kaikki haluamme Jumalan mielisuosion ja voitelun.
Haluamme Hänen viisautensa ja huolenpitonsa.
Raamatun mukaan Herra on pannut iankaikkisuuden sydämiimme.
Kaikki kaipaavat pelastusvarmuutta, elämäntarkoitusta ja tietoa siitä, -
että meillä on tärkeä tehtävä Jumalan suunnitelmassa ihmiskunnan varalle.
Pat ja Gordon Robertsonin uudessa DVD-opetuksessa -
opetetaan viisauden saamisesta, kaikenkattavasta huolenpidosta -
ja siitä, miten voimme olla osa Jumalan suunnitelmia ajassamme.
Mukana on kolme Emmy-ehdokkuutta saanut Made in Israel -sarja.
Jumala sinua siunatkoon. Elä ja nauti Herran siunauksesta aina.
Opetussarja on saatavilla nyt.
HYVÄÄ KIITOSPÄIVÄÄ! TOIVOO CHRISTIAN WORLD NEWS
Seuraavaksi menemme Ukrainaan George Thomasin kanssa.
Vuosi sitten Ukrainassa puhkesi mielenosoituksia.
Toiset asettuivat EU:n puolelle.
Toiset halusivat lähentyä Venäjän kanssa.
Helmikuussa presidentti Janukovytš laati sopimuksen Venäjän kanssa.
Mielenosoitukset laajenivat väkivaltai- siksi yhteenotoiksi poliisin kanssa.
Kävin Kiovassa tammikuussa tapaamassa Jumalan palvelijoita.
Oleg Magditš pitää liiviä, jossa lukee: "Rukoile Ukrainan puolesta."
Hän kiertelee ystäviensä kanssa Itsenäisyyden aukion ympäristössä.
On pelkoa ja toivoa. Ihmiset pitävät tulevaisuutta epävarmana.
He veivät kuumaa teetä tarkastusasemien vartijoille.
He tapaavat hallituksen kannattajia ja vastustajia sekä poliiseja.
Seurakunnan on oltava suolana ja valona.
Olen ei-kenenkään-maalla Kiovan keskikaupungilla.
Sadat Ukrainan sotilaat ovat valmiina täysissä taisteluvarusteissa.
Täällä näkyy kymmeniä poltettuja busseja, satoja renkaita -
ja opposition pystyttämiä barrikadeja.
Kriisi alkoi kaksi kuukautta sitten. Maa on pysähtynyt.
Poliitikot yrittävät ratkaista tilannetta.
Olegilla on toisenlainen ratkaisu.
Sanomamme on, että vastaus on Jumala, ei politiikka tai väkivalta.
Hän auttaa selviytymään kriisistä.
Kristityt rukoilevat ja jakavat ilmaista ruokaa ja teetä -
ympäri vuorokauden. Marina Kerusenko on kahden lapsen äiti.
Ihmiset ovat olleet kuukausien ajan kaduilla kylmyyttä uhmaten.
Kun he juovat teetä, sanon: "Rukoilen maamme puolesta. Älä anna periksi."
Sadat ovat käyneet teltalla. Monet ovat antaneet elämänsä Jeesukselle.
Kysyin Olegilta, miten kauan hän aikoo olla Kiovan kaduilla.
Hän sanoi: "Kunnes tulee rauha."
Seurakunta tekee hienoa työtä, mutta rukousta on jatkettava.
Tulitauon solmimisen jälkeen noin tuhat ihmistä on kuollut.
Jatkakaa rukoilemista.
Wendy, sinulla oli henkilökohtainen kokemus tänä vuonna.
Koit Jumalan läsnäolon äärimmäisissä olosuhteissa.
Kävin syyskuussa Tansaniassa, maassa, jossa synnyit.
Toteutin pitkäaikaisen unelmani -
ja kiipesin maailman korkeimmalle yksinäiselle vuorelle, Kilimanjarolle.
Matkamme Kilimanjarolle alkaa täältä hapekkaasta sademetsästä.
Täällä on vehreää ja kosteaa.
Nyt on matkamme toinen päivä. Nousemme jyrkkää rinnettä sumussa.
Kantajat auttavat tavaroiden kanssa.
He muistuttavat jatkuvasti etenemään hitaasti. Swahiliksi: -
Pole-pole! - Pole-pole!
Kolmas päivä. Viimein näemme matkamme kohteen.
Kilimanjaron huippu kohoaa 5 895 metrin korkeuteen. Lunta, sumua.
Ps. 121: "Minä nostan silmäni vuoria kohti: mistä tulee minulle apu?
Apu minulle tulee Herralta, joka on tehnyt taivaan ja maan."
Eteenpäin!
Viides päivä. On kaunis aurinkoinen keli.
Olemme matkalla Kosovo Campiin, jossa syömme lounasta ja lepäämme.
Keskiyöllä aloitamme loppunousun Kilimanjaron huipulle, Uhuru Peakille.
Pole-pole! Hakuna matata!
KILIMANJARO, UHURU PEAK, 5 895 METRIÄ
Minä selvisin! - Onnittelut!
Yönä ennen huiputusta pääsin 5 500 metriin. Oli yhä pimeää.
Näin, miten ihmisiä tuli alas happinaamarin kanssa. Pelästyin.
Rukoilin: "Jumala, kerro, mitä tehdä." Hän sanoi: "Älä pelkää."
Opas sanoi: "Tästä kohdasta ihmiset yleensä pyörtävät."
Tiesin heti, että minun piti jatkaa. Huipulle oli vain 300 metriä.
Pääsimme huipulle 5 895 metriin.
Se oli vuoden 2014 kohokohta.
Onnittelut!
Evästykseksi Elävää Sanaa: "Maailmassa teillä on ahdistus; -
mutta olkaa turvallisella mielellä: minä olen voittanut maailman." Joh. 16:33.
Kiitos, että seurasit kiitospäivän erikoisjaksoa.
Ensi viikkoon, näkemiin ja hyvää kiitospäivää! - Jumalan siunausta!
Suomennos: Marianne Tenetz